Na temelju članka 12. stavka 3. i članka 13. Kodeksa ponašanja članova Općinskog vijeća Općine Bukovlje („Službeni vjesnik Brodsko-posavske županije“ broj 19/2022) i Odluke o izmjenama i dopunama Etičkog kodeksa ponašanja članova Općinskog vijeća Općine Bukovlje („Službeni vjesnik Brodsko-posavske županije“ broj 37/2022), te članka 25. Statuta Općine Bukovlje („Službeni vjesnik Brodsko-posavske županije“ broj 3/18, 4/20 i 10/21), Općinsko vijeće Općine Bukovlje na svojoj 10. sjednici održanoj dana 12. listopada 2026. godine, donosi

ODLUKU
o imenovanju Etičkog odbora Općinskog vijeća Općine Bukovlje

Članak 1.
U Etički odbor Općinskog vijeća Općine Bukovlje imenuju se:
1. Marica Mišković, za predsjednika, 
2. Andrija Alković, za člana, 
3. Mario Rosandić, za člana. 

Članak 2.
Predsjednik Etičkog odbora imenuje se iz reda osoba nedvojbenoga javnog ugleda u lokalnoj zajednici.
Predsjednik Etičkog odbora ne može biti nositelj političke dužnosti, niti član političke stranke, odnosno kandidat nezavisne liste zastupljene u Općinskom vijeću Općine Bukovlje.
Članovi Etičkog odbora imenuju se iz reda vijećnika Općinskog vijeća Općine Bukovlje, na način da se jedan član imenuje iz reda predstavničke većine, a jedan član iz reda oporbe.
Članak 3.
Mandat predsjednika i članova Etičkog odbora traje do isteka mandata članova Općinskog vijeća Općine Bukovlje.
Predsjednik i članovi Etičkog odbora mogu biti razriješeni prije isteka mandata odlukom Općinskog vijeća Općine Bukovlje.
Članak 4.
Etički odbor prati primjenu Kodeksa ponašanja članova Općinskog vijeća Općine Bukovlje te obavlja poslove utvrđene Kodeksom.
Etički odbor pokreće postupak na vlastitu inicijativu, po prijavi člana Općinskog vijeća, člana radnog tijela Općinskog vijeća, radnog tijela Općinskog vijeća, načelnika, službenika upravnog tijela Općine ili po prijavi građana, sukladno odredbama Kodeksa.


Članak 5.
Na način rada Etičkog odbora primjenjuju se odredbe Odluke o osnivanju i načinu rada radnih tijela Općinskog vijeća Općine Bukovlje.
Članak 6.
Predsjednik i članovi Etičkog odbora ostvaruju pravo na naknadu za rad i druga primanja sukladno Odluci o naknadi i drugim primanjima članova Općinskog vijeća i radnih tijela Općinskog vijeća Općine Bukovlje.
Članak 7.
Ova Odluka stupa na snagu osmog dana od dana objave u „Službenom vjesniku Brodsko-posavske županije“.

U Bukovlju, 12. listopada 2026. godine


                                                                         PREDSJEDNIK OPĆINSKOG VIJEĆA
                                                                                              Josip Marinović










OBRAZLOŽENJE
Člankom 12. Kodeksa ponašanja članova Općinskog vijeća Općine Bukovlje propisano je da primjenu Kodeksa prate Etički odbor i Vijeće časti. Istim člankom propisano je da Etički odbor čine predsjednik i dva člana te da predsjednika i članove imenuje i razrješuje Općinsko vijeće, a mandat im traje do isteka mandata članova Općinskog vijeća. 
Člankom 13. Kodeksa propisano je da se predsjednik Etičkog odbora imenuje iz reda osoba nedvojbenoga javnog ugleda u lokalnoj zajednici, dok se članovi imenuju iz reda vijećnika Općinskog vijeća, jedan iz vlasti i jedan iz oporbe. 
Slijedom navedenog, predlaže se donošenje ove Odluke.


